THAI เปิดบินพิเศษไป “ญี่ปุ่น” สัปดาห์ละ 2 เที่ยว เริ่ม ต.ค.-ธ.ค.นี้
THAI เปิดบินพิเศษไป “ญี่ปุ่น” สัปดาห์ละ 2 เที่ยว เริ่ม ต.ค.-ธ.ค.นี้
5 ต.ค. 2563

บริษัท การบินไทย จำกัด (มหาชน) หรือ THAI เตรียมเปิดเที่ยวบินพิเศษไปญี่ปุ่นตั้งแต่ ต.ค.-ธ.ค.นี้สัปดาห์ละ 2 เที่ยวเพื่อเป็นการอำนวยความสะดวกสำหรับผู้ที่ต้องการเดินทาง อาทิ ผู้โดยสารชาวญี่ปุ่นที่ต้องการเดินทางกลับประเทศ หรือชาวต่างชาติที่มีถิ่นพำนักในประเทศญี่ปุ่น ชาวไทยที่ทำงานหรือพำนักในญี่ปุ่นระยะยาว นักเรียนไทยที่ต้องการเดินทางไปเรียน การเดินทางเพื่อธุรกิจ หรือผู้ที่ประสงค์จะเดินทางต่อไปยังเมืองอื่นๆ
โดย การบินไทยฯ ให้ความร่วมมือกับกระทรวงการต่างประเทศ และสถานเอกอัครราชทูตญี่ปุ่นประจำประเทศไทย จัดเที่ยวบินพิเศษสู่โตเกียว ประเทศญี่ปุ่น ในเดือนตุลาคม พฤศจิกายน และเดือนธันวาคม 2563 โดยเที่ยวบินที่ ทีจี 642 เส้นทาง กรุงเทพฯ-โตเกียว (นาริตะ) ทำการบินทุกวันพุธ และวันเสาร์ ออกจากกรุงเทพฯ เวลา 23.50 น. ถึงโตเกียว เวลา 08.10 น.